גדנ"ע ים

גַּדְנָ"ע-ים הוא ארגון לחינוך טרום צבאי במסגרת הגדנ"ע להפעלת הנוער והכנתו לשירות צבאי. פעולות הגדנ"ע מופעלות על ידי מערך מג"ן בחיל החינוך והנוער, בשיתוף, הנחיה ופיקוח של מינהל חברה ונוער במשרד החינוך והאגף הביטחוני חברתי במשרד הביטחון. חילות שונים בצה"ל מפעילים מסגרות גדנ"ע נפרדות לשם הגברת המודעות על החיל בקרב בני נוער, איתור ומיון מועמדים לשירות בהם וכן הכשרתם. ערך מורחב – גדנ"ע סמל כובע גדנ"ע ים. סמלון גדנ"ע ים. קורס גדנ"ע צלילה הראשון, בשיתוף פעולה בין פיקוד הגדנ"ע ובין שייטת 13התקיים בקיץ 1975, ורס"ן רפאל חתוכה, שבדיוק סיים את תפקידו כמפקד בסיס הגדנ"ע בג'וערה, מונה למפקד הקורס הראשון מטעם הגדנ"ע. מבחני המיון למועמדים נעשו בברכת בת גלים בחיפה, בבצוע מדריכי שייטת 13, אך, באחריות כוללת של הגדנ"ע. הקורס כלל "צלילה במים רדודים" - פרק עיקרי שהועבר על ידי מדריכי השייטת, ופרק של אמונים יבשתיים שכלל בעיקר אמוני נק"ל וטופוגרפיה, בהדרכת מדריכי הגדנ"ע. הפיקוד הכולל על הקורס והאחריות לסדר יום מלא, היו באחריות פיקוד הגדנ"ע, כי רק הוא היה הגוף המוסמך לקיים קורסים קדם-צבאיים לנוער. הקורס התבצע בשני אתרים: אחד במתחם בית הספר לקציני ים עכו, והשני-העיקרי - על החוף, בסמוך למתקני שייטת 13, אבל מחוץ לבסיס. מסעות הטופוגרפיה התקיימו בהר הכרמל. קורסי ימאות ושיוט במועדוני המסגרת ברחבי הארץ, ומדי קיץ התקיים קורס במהלכו התאמנו הנערים בבסיס הגדנ"ע לאימון יבשתי ובבסיס האימונים של השייטת בעתלית. רבים מבני הנוער שפקדו את בסיסי גדנ"ע צלילה, התגייסו לשייטת ולחיל הים. את המסגרת ארגן זאב פריד. עמוס בן צבי היה מפקד ומדריך ראשי של קורס מפקדי סירות בקיסריה. כיום גדנ"ע צלילה היא פעילות מיון התאמה לבוגרי כיתה י"א לשירות בשייטת 13. הפרסום נעשה במרשתת ובשיטת חבר מביא חבר. בה"ד חיל הים בשכונת בת גלים שבחיפה מוצגת היחידה ומתקיימים מבחנים פסיכוטכניים בדרגות שונות. מי שנמצא מתאים מוזמן לסדרת בדיקות במכון לרפואה ימית. המתאימים מוזמנים לסדרת גדנ"ע צלילה שנערכת במשך שבוע בחופש הגדול, שבין כיתה י"א לי"ב, בבסיס השייטת בעתלית. המשתתפים נדרשים לשלם כ-500 ש"ח דמי השתתפות מרבית הוצאות הסדרה הן על חיל הים. בסדרה מחולקים המשתתפים לקבוצות בנות 12 איש, כל אחת בראשות לוחם שייטת במילואים. שיעורי תאוריה בנושאי בטיחות הצלילה וצלילה מעשית, בבריכה ובים, עד עומק 20 מטר. חניכים שהגיעו לסדרה עם תעודה "כוכב 1" יצוותו יחד ויעברו קורס של "כוכב 2" - צלילה בעומק 24–30 מטר. בנוסף לצלילות נעשית היכרות ראשונית עם אמצעי הלחימה של שייטת 13 ואנשיה. כולל שיט בסירה מבצעית מורנה, הצגת תרגיל פשיטה מהים ללא אש לעבר מטרה יבשתית ולאחריו מכן שיחה עם קצין ולוחמי השייטת. לאחר הסדרה מקבלים המשתתפים תעודת הסמכה ויומן צלילה חתום שבו מפורטות הצלילות שביצעו, כבסיס להנפקת רישיון צלילה בינלאומי על שמם מההתאחדות הישראלית לצלילה. השלב האחרון בסדרה מהווה מיון התאמה לשייטת 13, הנקרא "גיבוש" שבעיקרו מבדק כושר סבל מי שעובר אותו בהצלחה יוכל להתנדב לשייטת 13. חניכי קורס גדנ"ע צלילה יוצאים מהים לאחר אימון. חניכי גדנ"ע צלילה בתרגול הנשמת טבוע. ערך מורחב – קורס חובלים גדנ"ע חובלים הוא שבוע הכנה לקורס חובלים המיועד לבוגרי ובוגרות כיתה י"א. ההרשמה לשבוע הגדנ"ע נפתחת כל שנה בסביבות חודש ינואר, ושבוע הגדנ"ע עצמו נערך במהלך החופש הגדול. המעוניינים להגיע לגדנ"ע חובלים עוברים יום מיון בביתן חיל הים בבסיס תל-השומר, בנוסף למבחנים בצו הראשון. מי שנמצא מתאים על פי שני אלה, מקבל זימון לגדנ"ע. הנתונים הדרושים תואמים לתנאי הקבלה לקורס החובלים (פרופיל 82 וקב"א 52). שבוע הגדנ"ע נערך במשך 5 ימים בתנאי שדה בבה"ד חיל הים בחיפה. המשתתפים בגדנ"ע מתגוררים בבסיס, ולובשים מדים לאורך כל הפעילות. המשתתפים מחולקים לצוותים של 5–6 גדנ"עים, ולכל צוות מוצמד צוער בקורס החובלים בשלב הייעודי. המשתתפים לומדים על הקורס, על חיל הים ומפליגים הפלגות יום ולילה על סירות גומי אותן הם לומדים להרכיב ולהפעיל בעצמם. במהלך ההפלגות מצטרף לכל צוות חובל במילואים. שבוע הגדנ"ע כולל גם סיור בבסיס חיפה ובעכו העתיקה, מור"קים והכנה לגיבוש. בבוקר היום האחרון מתקיים טקס ברחבת המסדרים של הבה"ד אליו מוזמנים משפחות המשתתפים, והוא כולל גם משט תצוגה של החניכים בסירות גומי. לאחר הגדנ"ע מקבלים משתתפיו זימון לגיבוש חובלים בן 4 ימים בבה"ד חיל הים. למי שעובר את הגיבוש בהצלחה מובטח מקום בקורס החובלים. ערך מורחב – פעילות נוער בהגנה מקום המדינה ועד תחילת שנות ה-90 פעלה המערכת כפיקוד ייעודי שקם כהמשך ועל בסיס מסגרת הגדנ"ע המחתרתית שהפעיל ארגון ההגנה בשנות הארבעים, בה הוכשרו בני הנוער לשירות במסגרות כמו חי"ש ופלמ"ח. גדנ"ע ים הוקם ב-1949 על ידי זאב פריד במטרה לאמן בני נוער בשיט וימאות, כהמשך טבעי של האגודות הימיות, שחלקן פעלו במחתרת בתקופת טרום המדינה. ושימש כספק העקרי של כוח אדם לכלי השיט. קורס הראשון של גדנ"ע ים החל ב-20 ביוני 1950 התאספו 50 בני נוער בבה"ד חיל הים, במטרה ללמוד את אומנות הים, עבור חיל הים וצי הסוחר הישראלי. הקורס בניהולם של זאב פריד וחנינא מלצר ארך שנה שלמה. לאחר מעין טירונות בבה"ד עברו החניכים לאח"י אילת (א-16) ומילאו את כל תפקידי אנשי הצוות בהשגחת סגל קצינים ונגדים מחיל מהים. במסגרת זו נעשו הפלגות רבות בחופי הארץ בים האגאי ואף יצאו עם האונייה לנפולי באיטליה לניסויי החלפת מדחפים שארכו כחודש ימים. כאשר חזרו מנאפולי עברו לאוניית הסוחר "קוממיות" של חברת צים להפלגות בים התיכון. הקורס הסתיים ב-1 בינואר 1951 והמסיימים יכלו לבחור בצי הסוחר הישראלי, שהמשרתים בו היו פטורים משירות החובה בצה"ל. מרבית המסיימים בחרו להתגייס לצה"ל ולשרת בחיל הים. מהם הגיעו לדרגות סא"ל: זאב אלמוג (אברוצקי), אמנון בן ציון. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. קורס ב' החל בינואר 1951 התאמנו 50 בני הנוער באימוני יבשה על הכרמל ובתום האימון היבשתי עלו להכשרה על שלוש מאוניות חיל הים ומאוחר יותר על אוניות הסוחר חיפה ותל אביב, כצוערים ימיים. בקורס השתתפו גם שתי נערות שהתגייסו ושירתו בחיל הים. לימים בוטלו רבים מהחוגים החיליים, ומגדנ"ע ים נותר גדנ"ע צלילה המכשיר וממין מגויסים מתנדבים לשייטת 13. וגדנ"ע חובלים הממיין מצטיינים מכל בתי הספר בישראל המתנדבים לקורס חובלים. חניכי הקורס הראשון של גדנ"ע ים בבה"ד חיל הים, 1950. חניכי הקורס הראשון של גדנ"ע ים בבה"ד חיל הים, 1950. חניכי הקורס הראשון של גדנ"ע ים על סיפון אח"י אילת (א-16), 1950. חניכי הקורס הראשון של גדנ"ע ים צועדים ברציף הצבאי בנמל חיפה, 1950. חניכי גדנ"ע ים מבקרים ברומא. לאחר שהגיעו עם אונייתם אח"י אילת (א-16) לתיקונים לנמל נפולי. האונייה "קוממיות" (לפנים פאן יורק) עליה הפליגו חניכי הקורס הראשון 1950. חניכי הקורס הראשון של גדנ"ע ים על סיפון האונייה "קוממיות" 1950. חניכי הקורס הראשון של גדנ"ע ים מבקרים בג'נובה 1950. תעודת סיום קורס א' 1 בינואר 1951. מפרשיות גדנ"ע ים בשיוט קבוצתי. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בין מפקדי גדנ"ע ים בעבר: הלל ירקוני, קוממיות א/ק 22, 75 שנות ספנות עברית בארץ ישראל, עמ' 57. מדיה וקבצים בנושא גדנ"ע ים בוויקישיתוף אתר חיל החינוך והנוער. נורית גדנ"ע ים, תבת הדואר עוגן באילת, מערכות ים י"ג יוני 1952, עמ' 45. פנחס פיק, גדנע ים מרחיב אופקיו, מערכות ים ט"ו יוני 1953, עמ' 48. משה גבר, גדנע ים הפלגת גדנעים באניות חיל הים, מערכות ים ט"ז אוקטובר 1953, עמ' 61. משה גבר, גדנ"ע ים מרחיב אופקיו, מערכות ים י"ז, דצמבר 1953 עמ' 50. משה גבר, גדנ"ע-ים מערכות ים י"ח מרץ 1954, עמ' 69. משה גבר, מסע האמונים של גדנ"ע ים. 'מערכות ים' י"ט, מאי 1954, עמ' 46. פנחס פיק, מה נעשה בגדנ"ע ים 'מערכות ים' כ', יולי 1954, עמ' 54. פנחס פיק גדנ"ע בחופי חו"ל, מערכות ים כ"א אוקטובר 1954 עמ' 49. משה גבר מהנעשה בגדנ"ע-ים, מערכות ים כ"ב דצמבר 1954 עמ' 48. משה גבר גדנ"ע-ים 'מערכות ים' כ"ג מרץ 1955, עמ' 54. זאב פריד, גדנ"ע-ים פעולות ומגמות, 'מערכות ים' כ"ו אוקטובר 1955 עמ' 30. מרים גדנע ים 'מערכות ים' כ"ט יוני 1956 עמ' 67. מיכאל הולר, הסמלת אשר הים קסם לה, 'מערכות ים' ל"ד ספטמבר 1957, עמ' 38. אברהם כתר, גדנ"ע ים, 'מערכות ים ל"ה' נובמבר 1957 עמ' 80. חנינא מלצר, ארגוני הנוער - הימיים וגדנ"ע -ים, 'מערכות ים ל"ו', אפריל 1958, עמ' 41. תמר שנהר, במפרשי הגדנ"ע, 'מערכות ים' מ"ב יולי 1959, עמ' 81. בני גרא, במפרשי הגדנ"ע, מערכות ים, נ"ד, יולי 1961, עמ' 39. בני גרא, במפרשי הגדנ"ע מערכות ים, נ"ו-נ"ז, דצמבר 1961, עמ' 53. חוה מצגר, גדנעים בחוף עכו, מערכות ים, נ"ה, ספטמבר 1961, עמ' 36. רחל אורן, לוחמי העתיד - גדנ"ע צלילה, "בין גלים" ספטמבר 1978 עמ' 4. רענן צ'רבינסקי ורותי רודנר, חדשות בין גלים תשדיר שירות לגדנ"ע צלילה, 'בין גלים' 174 יוני 1988 עמ' 15. אבי אובל, גדנ"ע צלילה, "בין גלים" 176 אוקטובר 1988 עמ' 3. אמנון בן ציון, קורס גדנ"ע ים, באתר משמר המורשת הימית, מאי 2019. אמנון בן ציון, מבצע עוגן וגלעד למעפילי רפיח, באתר משמר המורשת הימית, יוני 2019. משה פלג, מעורבותי בגדנ"ע ים, באתר משמר המורשת הימית, דצמבר 2020. גדנ"עות זרוע הים 2018. גדנ"ע צלילה: כל מה שצריך לדעת לפני צבא. המדריך המלא גדנ"ע צלילה, גדנ"ע שייטת. אדרנלין, כושר קרבי. מידד גיסין, ממכבי צעיר עד גדנ"ע ים, בספר בא בימים, הוצאת דוקן, 2021, עמ' 39. עומק עשרים מטר מתאים לרמה "כוכב 1" של ההתאחדות הישראלית לצלילה. עומק של 30 מטר מתאים ל"כוכב 2" אתר לחינוך הנוער במשרד החינוך.